Lingua Franca Nova

Lingua Franca Nova o elefen (pos de tri inizale) se u struen linga imaʒinen pa Doktor George Boeree od Shippensburgi Universitad in Pensilvania, publizen in 1998.
== Gramatik ==
De gramatik Lingua Franca Nova se u slimizad de gramatiki komùn a Romaniki lingas: Franci, Espàni, Itali, Katalàni id Portugi. Sim je se semli a daze de Kreolis Latini lingus, wim Haiti, Kap-verdi, Papiamento id Chavacano.
=== Alfabet id usvòk ===
==== Alfabet ====
Linga Franca Nova uz de maj konen alfabet in mold: de Latini alfabet.
* Mikilitere: a b c d e f g h i j l m n o p r s t u v x z
* Magilitere: A B C D E F G H I J L M N O P R S T U V X Z
K (k), Q (q), W (w) id Y ( y ) vid ne uzen normalim. In beròn eke sunte intranasioni vorde ne-Latini odvenadi, un moz uzo W instà U id Y instà I po proseto u maj rekonli regiskrìv: ioga/yoga, piniin/pinyin, sueter/sweter, ueb/web. Usia di kaze, lu vid solem uzen po garo de odveni form siavi nomis id de vordis inlesten od straniori lingas.
H se os rari: un ve solem findo ja in eke kulturi id spesializen vorde.
==== Magilitère ====
U magilitèr vid uzen ki vorde inizan u fraz.
Magilitere vid os uzen be inìz siavi nomis. Wan u siavi nom se koseten ki vari vorde, un uz u magilitèr ki jaki vord, usim ki anvezi vorde wim de id la :
* Reali o imaʒinen persone, sam ki personizen objete id beste
** Maria, San Paulo, Barack Obama, Jan de Hartog, Seniora Braun, Oscar de la Renta, Mickey Mouse
* Organizade, po samp sosiade, asosiade
** Ikea, Nasiones Unida, Organiza Mundal de Sania
* Politiki teritorias, po samp nasione, state, pole
** Frans, Atina, Site de New York, Statos Unida de America
* Geografic stas, po samp rive, oseàne, lage, bore
** la Alpes, Rio Amazon, Mar Atlantica
* Litere alfabeti
** E, N
Ba po title arti id literaturi varkis, solem de pri vord av u magilitèr (id os siavi vorde is je ste):
* Un sonia de un note de mediaestate – Soin u somu noc
* La frates Karamazov – De Frate Karamazov
* Tocata e fuga en D minor – Tokata id Fuga in D minori
Ekvos, wim po varnade, magilitere vid uzen po AKSENTO intali vorde o vordigrupe.
LFN uz mikilitere za wo eki lingas uz magilitere:
* De dias sediu:
** lundi, jovedi – Lundia, Zusdia
* Mone
** marto, novembre – Mars, November
* Festidias id somi dias
** natal, ramadan, pascua – Krisgèn, Ramadan, Paska
* Suntjàre
** la sentenio dudes-un – XXi suntjàr
* Lingas id polke
** catalan, xines – Katalàn/Katalàni, Cin/Cini
* Apkurtade
** lfn, pf
==== Traliterad ====
Vokim, de slogan silabe vid uzen po nomo alfabeti litere, po samp wan un tralitèr u vord:
* a be ce de e ef ge hax i je ka el em en o pe qua er es te u ve wa ex ya ze
Dize se sustantive id nem de mark plurali: as, bes, efes.
Skrivim, un moz uzo solem de litèr id moj ajuto un -s in pluràl:
* La parola “matematica” ave tre As, du Ms, e un E. – De vord matematik av tri A, du M id un E.
Category:Linga
Category:Struen linga